[{"text_idx": "#000000", "text": "Y newidiadau yn y byd addysg mewn 20 mlynedd"}, {"text_idx": "#000001", "text": "Disgrifiad o\u2019r llun, Roedd Carla Barlett yn ddisgybl mewn ysgol uwchradd yn y Cymoedd, ac mae nawr wedi dychwelyd i fod yn athrawes yn yr ysgol honno"}, {"text_idx": "#000002", "text": "Pan oedd Carla Bartlett yn ddisgybl yn Ysgol Gyfun y Cymer yn y Rhondda, roedd y prif benderfyniadau am addysg yng Nghymru yn cael eu gwneud gan weinidogion Llywodraeth y DU."}, {"text_idx": "#000004", "text": "Ond yn gyffredinol roedd y fframwaith ar gyfer ein hysgolion a phrifysgolion yn debyg i Loegr."}, {"text_idx": "#000005", "text": "Ugain mlynedd yn ddiweddarach, ac mae systemau addysg pob rhan o'r Deyrnas Unedig wedi mynd i gyfeiriadau gwahanol iawn."}, {"text_idx": "#000006", "text": "Ac yn gynnar iawn ar y daith ddatganoli, fe wnaed penderfyniadau allweddol a dadleuol ar addysg ym Mae Caerdydd."}, {"text_idx": "#000007", "text": "Disgrifiad o\u2019r llun, Rhifedd a llythrennedd yw'r pwyslais wrth brofi disgyblion erbyn hyn"}, {"text_idx": "#000008", "text": "Yn 2001 daeth y cyhoeddiad y byddai tablau cynghrair ysgolion yn cael eu dileu, ac yn fuan wedi hynny cafwyd gwared ar brofion i blant 11 ac 14 oed."}, {"text_idx": "#000009", "text": "Penderfyniadau digon poblogaidd ar y pryd, ond degawd yn ddiweddarach y farn ymhlith nifer yn y byd addysg, gan gyfeirio at ganlyniadau TGAU siomedig, oedd bod safonau wedi dioddef."}, {"text_idx": "#000013", "text": "Ond dydy'r dystiolaeth hyd yma ddim yn dangos bod y polisi yn llwyddo i gyrraedd y nod o ddileu'r gagendor rhwng y plant tlotaf a'u cyd-ddisgyblion."}, {"text_idx": "#000014", "text": "Mae asesu perfformiad y drefn addysg dan ddatganoli yn gymhleth, ac mae sawl llinyn mesur posib."}, {"text_idx": "#000015", "text": "Disgrifiad o\u2019r llun, Mae Llywodraeth Cymru wedi penderfynu dilyn ei chwys ei hun o safbwynt ffioedd prifysgolion"}, {"text_idx": "#000016", "text": "Yn y blynyddoedd diwethaf mae profion rhyngwladol PISA wedi dod yn gynyddol ddylanwadol, ond mae'r rheiny wedi gosod Cymru ar waelod tabl gwledydd y Deyrnas Unedig."}, {"text_idx": "#000017", "text": "Tu hwnt i'r ysgol mae colegau addysg bellach a phrifysgolion yn rhan o stori addysg ers y refferendwm wrth gwrs."}, {"text_idx": "#000018", "text": "Ym maes ariannu myfyrwyr prifysgol mae Cymru wedi dilyn polisi\u0308au trawiadol a gwahanol iawn i weddill y Deyrnas Unedig."}, {"text_idx": "#000020", "text": "I Carla, sydd bellach yn arwain yr adran Gymraeg yn yr ysgol ble roedd hi'n ddisgybl, denu a chadw athrawon disglair yw un o'r sialensiau pennaf."}, {"text_idx": "#000021", "text": "Mewn gwlad oedd yn arfer cynhyrchu mwy o athrawon nag oedd eu hangen, bellach mae'r sefyllfa yn o\u0302l rhai yn argyfwng."}, {"text_idx": "#000023", "text": "Yn debyg i ddechrau datganoli, mae'r gobeithion yn uchel."}, {"text_idx": "#000025", "text": "Prif StraeonYsgolion o Gymru yn wynebu trafferthion yn DoverPublished28 munud yn o\u0302l'Rhesymol' i newid arwyddair 'byd gwyn' eisteddfodPublished5 awr yn o\u0302lCyfraith beiciau dw\u0302r 'ddim yn mynd yn ddigon pell'Published4 awr yn o\u0302l"}]